Calytrix leschenaultii

Ti Calytrix leschenaultii ket ti sebbangan ti agsabsabong a mula iti pamilia ti Myrtaceae nga endemiko iti abagatan-laud ti Akinlaud nga Australia.  Kadawyan nga agtubo ti bassit a mula iti katayag iti .

Deskripsion 
Iti ruar ti panawen ti panagsabong, daytoy a mula ket naranas laeng. Nabanglo bassit, bassit nga arinduyog a bulbulong ket mailinia kadagiti agbalikuskos a busel iti maysa nga agsinnublat nga urnos, iti isu met laeng a waya a kas dagiti adu a dadduma a pamilia ti mirtus.

Napintas ti mula iti panawen ti panagsabongna. Dagiti sukog bituen a sabong ket dagiti naraniag a purpura nga agraman kadagiti puraw wenno duyaw nga estambre (kumusnaw a nalabbasit), ken agparang iti pagbaetan ti Hunio ken Nobiembre iti patneng a sakup ti sebbangan.  Mabalin pay a mabirukan dagiti mula nga agpataud kadagiti puraw, asul wenno derosas a sabong . Ti nagan a botaniko iti Calytrix ket mangibaga kadagiti napino a dutdot iti calyx dagiti sabong. Mapolinar dagiti mula babaen dagiti billit ken dagiti insekto.

Taksonomia 
Daytoy ket immuna a pormal nga impalawag babaen ni Johannes Conrad Schauer idi 1844 iti Plantae Preissianae. Ninagananna daytoy iti Calycothrix leschenaultii. Idi 1867 inyakar ni George Bentham ti sebbangan iti henero ti Calytrix.

Pannakaiwarwaras ken habitat 
Mabirukan ti Calytrix leschenaultii iti abagatan a laud ti Australia, agarup nga iti linia manipud iti Kalbarri aginggana iti Luek Israelite. Daytoy ket agayat ti nawaya a lokasion, iti nadarat a pagtubuan ti babassit a mula.

Panangimuyong 
Uray no karkarna maimuyongan, ti Calytrix leschenaultii ket nasayaat a makaibtur kadagiti nakaro a klima ti Australia. No maikkan iti nainit a lugar iti nadarat a daga, daytoy ket makaibtur iti tingkag ken nayelo a linnaaw. Daytoy ket nasaysayaat a mapatubo manipud iti ungel ngem iti bukel.

Dagiti nagibasaran 

leschenaultii
Endemiko a flora ti Akinlaud nga Australia